Dzelzceļa līnija Pļaviņas - Valka - Vikipēdija

# Dzelzceļa līnija Pļaviņas - Valka

### Vikipēdijas raksts

Dzelzceļa līnija Pļaviņas - Valka (Stukmaņi - Valka) tika būvēta kā šaursliežu dzelzceļa līnija, kas savienotu Pļaviņas ar Valku. Līnijas garums - 212 km. Sliežu platums - 750 mm.

## [izmainīt šo sadaļu] Šaursliežu dzelzceļš

1898. gadā tiek apstiprināts dzelzceļa būvprojekts un tiek uzsākti būvdarbi. Vidzemes pievedceļu sabiedrība uzsāk zemes darbus vienlaicīgi no abiem dzelzceļa galapunktiem. 1900. gadā sliežu ceļa klātne ir sagatavota un sākas sliežu likšana. Šajā laikā gandrīz pabeigta ir arī staciju ēku celtniecība. Oficiālā līnijas atklāšanas ceremonija notika 1903. gada 15. augustā.

Pirmajos ekspluatācijas gados visizdevīgākais bija preču transports. Pasažieru pārvadājumi pārsvarā tika pakārtoti kravu pārvadājumiem.

## [izmainīt šo sadaļu] Līnijas sadalīšana

1915.-1916. gadā krievu armijas daļas posmu no Pļaviņām (Stukmaņiem) līdz Gulbenei pārbūvēja par platsliežu dzelzceļa līniju (1524 mm). Savukārt dzelzceļa posms no Gulbenes līdz Valkai saglabājās ar 750 mm sliežu platumu.

No šī laika dzelzceļa līnija Pļaviņas - Valka beidza pastāvēt un izveidojās 2:

- dzelzceļa līnija Pļaviņas - Gulbene (sliežu platums 1524 mm)
- dzelzceļa līnija Gulbene - Valka (sliežu platums 750 mm)

1970. gadā slēdza vilcienu kustību posmā Valga - Ape, bet ar 1973. gada 1. janvāri pārtrauca pārvadājumus arī no Apes līdz Alūksnei. Drīz pēc tam slēgtajos posmos tika arī demontēti un nodoti metāllūžņos sliežu ceļi.

## [izmainīt šo sadaļu] Mūsdienas

Mūsdienās no agrākās līnijas saglabājušies 2 posmi, kuros notiek dzelzceļa satiksme:

- dzelzceļa līnija Pļaviņas - Gulbene (sliežu platums 1524 mm)
- dzelzceļa līnija Gulbene - Alūksne (sliežu platums 750 mm)

Saturs iegūts no "http://lv.wikipedia.org../../../d/z/e/Dzelzce%C4%BCa_l%C4%ABnija_P%C4%BCavi%C5%86as_-_Valka_505a.html"

Kategorija: Latvijas dzelzceļa līnijas

##### Views

- Raksts
- Diskusija
- Pašreizējā versija

##### Meklēt